**Forskningsetisk utvalg i instituttsektoren m/varamedlemmer**

**Referat møte 2-23 i Forskningsetisk utvalg i instituttsektoren**

**Tid: Torsdag 14.september 2023 kl 10.00-12.00**

**Sted: Næringslivets hus og Teams**

**Til stede**: Christian Hambro (leder), Mia Røra (teams), Martin Smestad (sak 9,10 og 12)(teams), Sissel Beate Rønning (teams), Hanne C. Kavli (teams), Tore Skjetne (teams), Kjell Arne Hagen

Forfall: Martin Smestad (sak 10, 11, 13, 14 og 15)

Sekretariat: Agnes Landstad (referent)

**Saker**

**9-23 Godkjenning av innkalling og dagsorden**

**Kommentar:** Sak 12-23 ble tatt opp etter sak 10-23.

**Vedtak:** *Innkalling og dagsorden godkjennes*

**10-23 Godkjenning av referat fra møte 1-23, 23.februar 2023**

**Vedtak:** *Referat fra møte 1-23 godkjennes*

**11-23** **Hvordan utøve god etisk vurdering av framtidig anvendelse av potensielle forskningsresultater? Hvor langt strekker vårt etiske ansvar seg?**

Innledning ved Tore Skjetne, SINTEF (presentasjon vedlagt)

**Kommentarer:**

Diskusjonene om hvor langt vårt etiske ansvar strekker seg, trigges av den økende vekten på impact. Kan vi sikre oss at den langsiktige effekten av vår forskning ikke kan brukes på ikke-intenderte måter. Aspekter er for eksempel eierstrukturen i selskaper som en samarbeider med og ev bakenforliggende eiere i "ikke-vennlige" land, kulturelle forskjeller, noen forskningstema er mer krevende og kan for eksempel gi anvendelse til militære formål, til biologiske prosesser utenfor kontroll osv.). Det må vurderes hvor mye ressurser en skal legge i å gjøre slike vurderinger og hvor langt forskningsmiljøenes ansvar strekker seg.

FEU bør spille inn til NFR at det bør reflekteres rundt hvordan resultatene kan komme til å benyttes til uønskede formål. For eksempel bør kravet til å gjøre impact-vurderinger ta opp i seg dette.

Etter de forskningsetiske retningslinjene skal forskere hindre utilsiktet bruk av forskningen med negative konsekvenser for menneskeheten, dyr og natur, se for eksempel NENTs forslag til nye forskningsetiske retningslinjer fra april 2023. Spørsmålet er hvordan forskningsinstituttene skal klarlegge mulighetene for utilsiktet bruk og hvor store ressurser de skal bruke i så henseende i det enkelte tilfelle. Videre er det spørsmål om faren for utilsiktet bruk i noen tilfeller skal ha som konsekvens at prosjektet ikke gjennomføres. Hvis det gjennomføres, er det spørsmål om hvilke tiltak forskningsinstituttene kan ta for å hindre den utilsiktete bruken, og hvor langt forskningsinstituttenes ansvar strekker seg når det gjelder tiltak. Der det behov for regler eller retningslinjer på dette feltet?

Tore deler SINTEFs retningslinjer.

**Vedtak:**

*Utvalget ber sekretariatet ta opp problemstillingen rundt forskningens etiske ansvar for utilsiktete og uønsket anvendelse av potensielle forskningsresultater med Forskningsrådet og ev med FEK.*

**12-23 Etiske vurderinger rundt bruk av ChatRobot**

Etisk råd i IFE har utarbeidet en vurdering.

Innledning ved Martin Smestad, IFE (presentasjon vedlagt)

**Kommentarer:**

IFE har arbeidet med AI lenge, men ser nå at utviklingen går uhyre raskt og det er nødvendig å følge med mht retningslinjer på opphavsrett, personvern, energiforbruk mm. Etisk råd i IFE har utarbeidet en vurdering. NOFIMA har også utarbeidet retningslinjer og deler med FEU. SINTEF arbeider med det samme.

Dette er et område hvor instituttene må løfte kompetansen og hvor en vil ha stor nytte av å dele. Christian og Agnes tar tak i dette ila høsten.

**Vedtak:**

*Utvalget ber Christian og Agnes vurdere mulighetene for å lage en generell veiledning for etiske vurderinger ved bruk av ChatRobot til instituttene, basert på IFEs og NOFIMAS arbeid og utvalgets diskusjon. Hvordan et slikt arbeid eventuelt skal gjennomføres, vil bli forelagt FEU*

**13-23 Orienteringer**

Muntlig:

* Siste nytt fra instituttenes arbeid med forskningsetikk – bidrag fra FEUs instituttmedlemmer - runde rundt bordet
  + - Alle arbeider med etiske problemstillinger rundt AI. Se også
      * [Artikkel fra Christian i Altinget om lovregulering i EU](https://www.altinget.no/eu/artikkel/hambro-eus-heltemodige-forsoek-paa-aa-regulere-kunstig-intelligens)
      * [FEK vurderinger av KI-forskning (2018)](https://www.forskningsetikk.no/om-oss/komiteer-og-utvalg/nent/uttalelser/forskningsetiske-vurderinger-knyttet-til-kunstig-intelligens-forskning/)
    - Sårbarhetsvurderinger av ansatte og samarbeidsparter er aktuelt i flere institutter. Dette er også tema i FFA Sikkerhetsnettverket (ledes av Jeanette Juul i IFE)
    - SINTEF arbeider for at alle ansatte skal gjøre etiske vurderinger. Etikk er oppe som tema i alle møter i konsernledelsen og i alle ledermøter og forskergruppemøter. Det er etablert en reservasjonsrett for ansatte.
* Program for [Lederforum for forskningsetikk 2023: Samarbeid i forskningen | Forskningsetikk](https://eur03.safelinks.protection.outlook.com/?url=https%3A%2F%2Fwww.forskningsetikk.no%2Farrangementer%2Flederforum-2023%2F&data=05%7C01%7Cagnes.landstad%40abelia.no%7C5aa2a7987e7348ae77b408dbadd95566%7C21be13a8b92f4a809cf317026d4a8118%7C0%7C0%7C638294921183400556%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=aGmY0YBgc6addRxrq9J15hsPp2dGOTxBz%2FOUFDcBYEg%3D&reserved=0) 23. november kl. 10.00-13.30

Skriftlig:

* FFAs innspill til retningslinjer for rettferdig internasjonalt samarbeid (HKdir og NFR) (eget dokument)
* Endelige retningslinjer for rettferdig internasjonalt samarbeid ([lenke HKdir](https://hkdir.no/retningslinjer-og-verktoy-for-ansvarlig-internasjonalt-kunnskapssamarbeid))
* Høringsinnspill fra FFA til nye nasjonale forskningsetiske retningslinjer fra NENT (eget dokument)

**14-23 Aktuelle saker og dato for FEU møte 1/24**

Dato: Torsdag 22.februar kl 10:00-12:00, Næringslivets hus.

**15-23 Eventuelt**

1. EU lovgivning på det digitale området – Kunstig intelligens

Presentasjon ved Christian Hambro (vedlagt)

1. FFA bør sende en oppfordring til alle instituttene om å invitere FEK til instituttbesøk – nyttig både for instituttet og for at FEK blir mer kjent med instituttene.

Vennlig hilsen

*Agnes Landstad*

Daglig leder

T: +47 91 54 66 10, E: agnes.landstad@abelia.no